༈ །གོ་སྟོད་འོད་འབར་བྲག་ནས་སྤྱན་དྲངས་པའི་སིདྡྷི་རིལ་བུ་དམ་རྫས་མྱོང་གྲོལ་ཕྲིན་ལས་རོལ་པའི་ལོ་རྒྱུས་བཞུགས་སོ།། །
ཨོཾ་སྭ་སྟི། །སྤྲུལ་པའི་གཏེར་སྟོན་རིན་པོ་ཆེ་ཨོ་རྒྱན་མཆོག་གྱུར་བདེ་ཆེན་གླིང་པས་གོ་སྟོད་འོད་འབར་བྲག་ནས་སྤྱན་དྲངས་པའི་སིདྡྷི་རིལ་བུར་གྲགས་པ་དམ་རྫས་མྱོང་གྲོལ་ཕྲིན་ལས་རོལ་པའི་ལོ་རྒྱུས་ནི། ཨོ་
རྒྱན་རིན་པོ་ཆེའི་གསུང་བཞིན་ཡེ་ཤེས་མཁའ་འགྲོ་མཚོ་རྒྱལ་གྱིས་ཟིན་བྲིས་སུ་མཛད་པའི་དཀར་ཆག་ལས། པདྨ་བཛྲ་རྩལ་ལ་ཕྱག་འཚལ་ལོ༔ བླ་མའི་ཐུགས་སྒྲུབ་ཟབ་མོ་བསམ་ཡས་ཀྱི༔ སྙིང་པོ་སྐུ་གསུམ་སྤྱི་
དང་བྱེ་བྲག་སྟེ༔ དེ་དག་ཀུན་གྱི་ཕྲིན་ལས་སྦྱོར་བའི་ཆེད༔ དམ་རྫས་མྱོང་གྲོལ་སྒྲུབ་པའི་ཕབས་འདི་ནི༔ བོད་ཡུལ་གླིང་དགུའི་ས་ཡི་ལྟེ་བ་མཆོག༔ སྤྲུལ་པའི་ཞིང་ཁམས་བྲག་དམར་བསམ་ཡས་ཀྱི༔ དབེན་
གནས་མཆིམས་ཕུ་དབང་ཆེན་ཕོ་བྲང་དུ༔ བཀའ་འདུས་རྒྱ་མཚོ་སྒྲུབ་པའི་ཚོགས་གྲལ་ནས༔ དཀྱིལ་འཁོར་གཙོ་མཆོག་ཁྱབ་བདག་བདེ་བ་ཆེ༔ གུ་རུ་པདྨའི་སྐུ་ཡི་བཀོད་པ་ནི༔ བསམ་གྱིས་མི་ཁྱབ་འཁོར་
འདས་ཀུན་ཏུ་འཕྲོས༔ འདས་དང་ད་ལྟར་བཞུགས་པའི་རྫོགས་སངས་རྒྱས༔ བྱང་སེམས་ཁྱུ་མཆོག་ཀུན་གྱི་ཡེ་ཤེས་རྣམས༔ འོད་ཀྱི་གོང་བུ་བྱེ་བ་མཐའ་ཡས་སུ༔ སྤྱན་དྲངས་རིན་ཆེན་བུམ་པའི་ནང་དུ་ཞུགས༔

དེ་བཞིན་འཇིག་རྟེན་སྣོད་བཅུད་བདུད་རྩིའི་ཚོགས༔ གཅིག་ཏུ་བསྡུས་ནས་སྔར་བཞིན་ཐིམ་པ་ལས༔ སློབ་དཔོན་ཆེན་པོའི་ཏིང་འཛིན་ཆོ་འཕྲུལ་གྱིས༔ དེ་ཉིད་དམ་རྫས་དངོས་པོའི་གཟུགས་སུ་སྤྲུལ༔ མ་
འོངས་དད་ལྡན་མཐོང་ཐོས་དྲན་རེག་ཀུན༔ སྐྱེ་བ་བདུན་ནས་འབད་མེད་གྲོལ་བའི་ཕྱིར༔ ཕྲིན་ལས་རྟེན་མཆོག་སྙིང་པོའི་བཙས་སུ་བཞག༔ ཕྱི་མའི་དུས་སུ་ལས་ཅན་སྐྱེས་བུས་རྙེད༔ དེ་ཚེ་འགྲོ་འདུལ་ཆོས་
ཀྱི་བདག་པོ་ཡིས༔ དམ་རྫས་སེལ་མེད་རྣམས་དང་ལྷན་ཅིག་གམ༔ འདི་ཉིད་ཁོ་ན་རིན་ཆེན་སྙིང་པོ་བཞིན༔ ཁམས་སའམ་ནི་འབྲུ་དཀར་ཕྱེ་མ་དང་༔ ལེགས་པར་སྦྱར་ཏེ་དམ་རྫས་རིལ་བུའི་ཚད༔ ཡུངས་
ཀར་ལྔ་བསྒྲིལ་ཙམ་དུ་བྱས་ནས་སུ༔ ཕབས་ཀྱི་རིལ་བུ་རེ་རེར་འབུམ་དུ་སྤེལ༔ ཚུལ་བཞིན་བསྒྲུབས་པའི་རིལ་བུ་སུས་སྤྱོད་པ༔ ཚེ་འདིར་ནད་དང་སྡུག་བསྔལ་བར་ཆད་ཞི༔ ལེགས་དགུའི་བསམ་པ་ཐམས་
ཅད་འབད་མེད་འགྲུབ༔ ཕྱི་མ་ངན་སོང་གསུམ་གྱི་སྐྱེ་སྒོ་གཅོད༔ མཐོ་རིས་མི་ལུས་ཆོས་ལྡན་ངེས་པར་ཐོབ༔ རྡོ་རྗེ་གསང་མཆོག་ཉེ་ལམ་ལ་བརྟེན་ནས༔ སྐྱེ་བ་བདུན་ནས་འབད་པ་མེད་པར་གྲོལ༔ རིལ་
བུ་འགྱེད་ལ་གུ་རུའི་སྙིང་པོ་མཆོག༔ གསུང་རབ་ཡན་ལག་བཅུ་གཉིས་འདུས་པའི་བཅུད༔ ༔བླ་མའི་གསང་སྔགས་ཡི་གེ་བཅུ་གཉིས་པ༔ ཀུན་ལ་བསྐུལ་ཞིང་མཐོང་ཐོས་དྲན་རེག་ཀུན༔ བྱང་ཆུབ་སྙིང་པོར་

༄༅། །འགོད་པའི་སྨོན་ལམ་གདབ༔ དེ་ཚེ་རྔ་ཡབ་དཔལ་གྱི་རི་བོ་ནས༔ ཨོ་རྒྱན་ཡེ་ཤེས་སེམས་དཔའ་མངོན་སུམ་བྱོན༔ དད་ལྡན་སྐྱེས་བུའི་སྙིང་ལ་ཞུགས་ནས་ཀྱང་༔ བྱང་ཆུབ་བར་དུ་མི་འབྲལ་བྱིན་
གྱི་རླབས༔ བོད་ཡུལ་འཕྲལ་ཡུན་བདེ་ཐབས་དེ་ལས་མེད༔ གུ་རུའི་ཞལ་ཆེམས་ཡིན་ནོ་ཕྱི་རབས་རྣམས༔ ཁོ་མོ་མཚོ་རྒྱལ་བོད་ལ་སེམས་བརྩེ་སྟེ༔ གདམས་པའི་ཡང་སྙིང་བླ་མའི་སྒྲུབ་ཁོག་དང་༔ དམ་
རྫས་ཡང་སྙིང་ཕྲིན་ལས་རོལ་པ་གཉིས༔ མ་འོངས་དོན་དུ་ཟབ་མོའི་གཏེར་དུ་སྦས༔ གལ་ཆེན་དོན་ལ་མོས་པའི་སེམས་ཀྱིས་སྤྱོད༔ ཡལ་བར་མ་དོར་ཕྱི་རབས་སྐྱེས་བུ་རྣམས༔ ཐ་ཚིག་སྙིང་ལ་ཕུར་ཞིག་ས་
མ་ཡ༔ རྒྱ་རྒྱ༔ ཞེས་གསུངས་པ་ལྟར། བྱིན་བརླབས་ཀྱི་གཟི་བྱིན་མཆོག་ཏུ་འབར་བའི་རིལ་བུ་འདི་ཉིད་རྡོ་རྗེའི་ལུང་གིས་རྒྱ་ཆེར་སྤེལ་བར་བསྔགས་པའི་རྗེས་སུ་འབྲངས་ཏེ། བཀའ་བརྒྱད་བདེ་གཤེགས་
འདུས་པའི་དཔལ་དགུའི་རྟེན་ཐོད་ནས་བྱུང་བའི་འབྲུ་དཀར་གྱི་ཕྱེ་གཙང་མ་དང་། ཙནྡན་དཀར་པོ་དྲི་ཐོན། སྤྲུལ་པའི་གཏེར་ཆེན་རིན་པོ་ཆེ་ནས་ཐུགས་སྒྲུབས་དང་། བཀའ་བརྒྱད་ཀྱི་ཚོམ་བུ་ཚོགས་སྒྲུབ་
གནང་བའི་བུམ་ཆུ། བདག་ཅག་གིས་འོག་མིན་ཚོགས་ཆེན་འདུས་པ་ཐེག་དགུ་ཡོངས་རྫོགས་ཀྱི་དཀྱིལ་འཁོར་དུ་བསྒྲུབས་པའི་བུམ་ཆུ་ཁ་ཆེའི་ཁུ་གར་དང་བཅས་ཀྱིས་རིལ་བུར་དྲིལ་ནས། དོན་གྲུབ་ཅེས་པ་ས་

མོ་ལུག་གི་ལོའི་དབོ་ཟླ་བའི་དཀར་ཕྱོགས་ཀྱི་ཚེས་བཅུ་ནས་བརྩམས། དཔལ་སྡེ་དགེ་ལྷུན་གྲུབ་སྟེང་གི་སྒྲུབ་ཁང་བླ་བྲང་ཕན་བདེ་ཀུན་ཁྱབ་གླིང་དུ་སྐྱབས་མགོན་རྡོ་རྗེ་འཛིན་པ་ཆེན་པོ་འཇམ་དབྱངས་ནམ་
མཁའ་རྒྱལ་མཚན་དཔལ་བཟང་པོའི་ཞལ་སྔ་ནས་ཀྱིས་གཙོ་མཛད། བདག་ཅག་འདུས་པ་རྣམས་ཀྱིས་བླ་མའི་ཐུགས་སྒྲུབ་བར་ཆད་ཀུན་སེལ་དང་། ཐུགས་སྒྲུབ་ཡིད་བཞིན་ནོར་བུ་བསམ་པ་ལྷུན་གྲུབ་མ་ཟུང་
དུ་འབྲེལ་བའི་གཞུང་ལ་གོང་གི་དམ་རྫས་ཉིད་དང་ལྷན་གཅིག་ཏུ་སྤྱན་དྲངས་པའི། འགྲོ་བའི་དོན་ཏུ་དམ་རྫས་མྱོང་གྲོལ་གྱི་སྒྲུབ་པ་བླ་མའི་བསྙེན་སྒྲུབ་ལས་གསུམ་དང་འབྲེལ་བའི་གདམས་པ་ཞེས་སྒྲུབ་ཆེན་གྱི་
ཁོག་འབུབས་པའི་ཆོ་ག་ཁྱད་པར་ཅན་སྦྱར་ཏེ། བསྙེན་སྒྲུབ་ཡན་ལག་བཞི་ལྡན་གྱི་སྒོ་ནས་བསྒྲུབས་པ་འདིས་ཀྱང་མཐོང་ཐོས་དྲན་རེག་གི་འགྲོ་ཀུན་འཁོར་བ་དང་ངན་སོང་གི་འཇིགས་པ་དང་སྡུག་བསྔལ་
ཐམས་ཅད་ལས་གྲོལ་ཞིང་། མཆོག་དང་ཐུན་མོང་གི་དངོས་གྲུབ་རབ་འབྱམས་ཡིད་བཞིན་ཏུ་འགྲུབ་པ་དང་། ཨོ་རྒྱན་རྡོ་རྗེ་འཆང་ཆེན་པོའི་གོ་འཕང་ལ་མྱུར་དུ་རེག་པའི་རྒྱུར་སིདྡྷི་རསྟུ།། ཞེས་པའང་མཚོ་སྐྱེས་
བླ་མ་དགྱེས་པའི་འབངས་མཁྱེན་བརྩེའི་དབང་པོས་སོ། ༈ །སེང་ཆེན་གནམ་བྲག་ནས་སྤྱན་དྲངས་པའི་སློབ་དཔོན་ཆེན་པོ་སངས་རྒྱས་གསང་བས་རྡོ་རྗེར་སེམས་དཔའ་སྒྱུ་འཕྲུལ་དྲྭ་བ་ཆེན་པོ་ཕྱག་རྒྱ་གཅིག་པ་

༄༅། །དང་། ཕྱག་རྒྱ་སྤྲོས་བཅས་ཀྱི་དཀྱིལ་འཁོར་དུ་བསྒྲུབས་པའི་རྡོ་རྗེ་སེམས་དཔའི་རིལ་བུ་བདེ་བ་ཆེན་པོའི་ཐིག་ལེ་ཉམས་ཆག་དོང་སྤྲུགས་ནི། སྦས་གནས་ཆེན་པོ་རྣམས་ནས་བྱུང་བའི་ཅུ་གང་གཞི་བྱས།
གངས་ཏིག །ཅོང་ཞི། སིནྟུ་ར། ཡུངས་ཀར་བཅས་ཅུང་ཟད་རེ་སྦྱར་བ་ཞིབ་བཏགས་ཆུ་གཙང་གིས་སྦྲུས་པའི་ཟན་ལ། ཕབས་གཏའ་ཆུ་གཙང་དུ་སྦྱངས་པ་བླུགས་ཏེ་རིལ་བུ་སྲན་མ་ཙམ་དུ་བསྒྲིལ་བར་རྒྱ་
དཀར་གྱི་དྭང་མས་ན་བཟའ་གསོལ། དཔལ་རྡོ་རྗེ་སེམས་དཔའ་ཐུགས་ཀྱི་སྒྲུབ་པའི་གྲོལ་ལམ་གསུམ་གྱི་མན་ངག་དང་། དགའ་རབ་སྙིང་ཏིག་གི་རིལ་སྒྲུབ་ཀྱི་སྒོ་ནས་སྔ་ཕྱིར་ཚད་ལྡན་ཏུ་བསྒྲུབས་པ་སྟེ།
འདིའི་ཕན་ཡོན་ཀྱང་། གྲོལ་ལམ་གྱི་མན་ངག་ལས། དེ་ལྟ་བུ་ཡི་དམ་རྫས་དེ། གང་གིས་ཟོས་པས་ཉམ་ཆགས་སྦྱོང་༔ དམ་ཚིག་དངོས་གྲུབ་ཀུན་ཐོབ་ནས༔ འཕོ་མེད་བདེ་ཆེན་གྲུབ་པར་འགྱུར༔ ཞེས་
དང་༔ དགའ་རབ་རྡོ་རྗེའི་སྙིང་ཏིག་ལས། བདེ་ཆེན་རྡོ་རྗེ་སེམས་དཔའ་ཡི༔ རྫས་མཆོག་མྱོང་བས་གྲོལ་བ་འདི། མཐོང་ཐོས་དྲན་རེག་ཚོར་བ་ཀུན༔ སྐྱེ་བ་བདུན་ནས་འབད་མེད་གྲོལ༔ གནས་སྐབས་
བགེགས་ཞི་ཉམ་ཆག་སྐོང་༔ ཚེ་དང་ལུས་ཀྱི་བཅུད་ལེན་འགྱུར༔ ཞེས་སོགས་རྒྱ་ཆེར་བསྔགས་པའི་ཕྱིར་དམ་རྫས་ཀུན་གྱི་སྙིང་པོ་ངོ་མཚར་ཅན་ནོ། ༈ །འཛི་སྨད་མཁའ་འགྲོ་ཤེལ་ཕུག་གི་གཏེར་བྱོན་མཁན་

ཆེན་བོ་དྷི་སཏྭའི་སྐུ་ཆོས་རིལ་བུ་དམ་རྫས་མྱོང་གྲོལ་ཆེན་མོ་ནི། གུ་རུ་ཆོས་ཀྱི་དབང་ཕྱུག་གི་གཏེར་བྱོན་ལུང་བྱང་བདེ་གཤེགས་འདུས་པའི་ཕྱི་མ་ལས། གསང་བའི་བདག་པོ་ཀུན་དགའ་བོ༔ ཟ་ཧོར་ཡུལ་དུ་
སྐུ་འཁྲུངས་པ༔ བློ་ལྡན་སྙིང་སྟོབས་ཆེན་པོ་ནི༔ བྷོ་དྷི་སཏྭ་ཞེས་བྱ་བ༔ མཐོང་བས་དོན་ཡོད་སེམས་དཔའ་སྟེ༔ མིང་ཙམ་གྱིས་ཀྱང་དོན་ཆེན་བྱེད༔ ཞེས་སོགས་གསུངས་པ་ལྟར་དཔལ་གསང་བའི་བདག་
པོའི་ཡེ་ཤེས་ཀྱི་སྐུ་ངུར་སྨྲིག་འཛིན་པའི་ཚུལ་དུ་བསྟན་པ་དགེ་སློང་བྱང་ཆུབ་སེམས་དཔའ་ཆེན་པོ་གངས་རིའི་ཁྲོད་ཀྱི་ཐུབ་དབང་གཉིས་པར་གྱུར་ཅིང་། འབྲེལ་ཚད་དོན་ལྡན་དུ་བསྔགས་པ་མཐའ་ཡས་པས་ན།
དེའི་སྐུ་ཆོས་ཀྱི་ཟེག་མ་ཅོང་ཞི་དང་ལྷན་ཅིག་ཞིབ་བཏགས་ཁ་ཆེའི་དྭངས་ཆུར་སྦྱར། འབྲུ་དཀར་གྱི་ཕྱེ་མ། གུར་གུམ་མདོག་འགྱུར། ཙན་དཀར་དྲི་ཐོན་བཅས་ཀྱི་ཟན་ལ་སྦྱར་ནས་རིལ་བུ་ཉུངས་ཀར་སྦོམ་པོའི་
ཚད་དུ་དྲིལ། མྱོང་གྲོལ་རིལ་བུའི་བསྒྲུབ་པས་བྱིན་གྱིས་བརླབས་པ་སྟེ། གང་གིས་མྱོང་བ་དང་མགུལ་དུ་འཆང་བ་སོགས་བྱང་ཆུབ་སེམས་པའི་ཐུགས་བསྐྱེད་དང་སྨོན་ལམ་བླ་ན་མེད་པས་ཕྱི་ནང་གི་མི་མཐུན་
པའི་ཕྱོགས་ཐམས་ཅད་ཞི་བ་དང་། ཚུལ་ཁྲིམས་དང་། ཏིང་ངེ་འཛིན་དང་། ཤེས་རབ་ཀྱི་ཕུང་པོ་རྣམ་པར་དག་པས་ཐར་པའི་མྱུ་གུ་གོང་ནས་གོང་དུ་འཕེལ་བར་འགྱུར་ཉིད་དོ། ༈ །ཀརྨའི་འབུམ་རྫོང་གནས་

༄༅། །རྙིང་གི་གསང་ཕུག་སློབ་དཔོན་རིན་པོ་ཆེ་ནས་སྒྲུབ་ཆེན་མཛད་པའི་སྟེགས་བུ་ནས་སྤྱན་དྲངས་པའི་བྲམ་ཟེའི་སློབ་དཔོན་ཆེན་པོ་པྲ་བྷ་ཧ་སྟིའི་སྐུ་གདུང་རིལ་བུ་སྐྱེ་བདུན་མྱོང་གྲོལ་འགྲོ་འདུལ་ཆེན་མོ་ནི།
གངས་ཏིག་དང་། གནས་ཆེན་རྣམས་ཀྱི་ས་ཞག་ཁམ་པ་ལ་གཞི་བྱས། རྟག་ཏུ་རིགས་གསུམ་དང་བཅས་ཞིབ་བཏགས་ཆུ་གཙང་གིས་སྦྲུས་པར། སྐུ་གདུང་གུར་གུམ་དང་ལྷན་ཅིག་ཞིབ་བཏགས་ཁ་ཆེའི་ཆུར་
སྦྱངས་པ་བླུགས་ནས་རིལ་བུ་སྲན་ཆུང་ཙམ་དུ་དྲིལ། སྐྱེ་བདུན་སྒྲུབ་ཆེན་གྱི་སྒོ་ནས་ལེགས་པར་བསྒྲུབ་པ་སྟེ། ཕན་ཡོན་ཀྱང་། ཨོ་རྒྱན་ཆེན་པོས། གང་ཞིག་མནར་མེད་མྱོང་འགྱུར་ཀྱང་༔ ཁྱད་འཕགས་
རྫས་འདི་ཤིག་སྙིང་ཙམ༔ ལྟོར་སོང་རྒྱལ་བའི་གོ་འཕང་ཐོབ༔ རླུང་ཕྱོགས་དྲི་ཙམ་ཚོར་བས་ཀྱང་༔ ༔ཆོས་ལྡན་མི་ལུས་ངེས་པར་ཐོབ༔ ཞེས་གཏེར་ཁ་ཐམས་ཅད་ལས་དོན་མཚུངས་པར་གསུངས་པས་མཚོན་
ཏེ་ཤེས་པར་བྱའོ། ༈ །སློབ་དཔོན་པྲ་བྷ་ཧ་སྟིའི་གསང་ཆེན་གསེར་དུ་གྱུར་པ་རྣམ་སྣང་རིལ་བུ་བཅུད་ཀྱི་སྙིང་པོ་ནི། གནས་ཆེན་ནས་བྱུང་བའི་ས་ཞག་དཀར་པོ་དང་། སེར་པོ་དག་ལ་གཞི་བྱས། གླ་རྩི།
ཛྭ་ཏི། ཨ་ག་རུ་དཀར་ནག །སྤང་སྤོས་བཅས་ཞིབ་བཏགས་ཆུ་གཙང་གིས་སྦྲུས་པར། ཕབས་གཏའ་ཁ་ཆེའི་ཆུར་སྦྱངས་པ་བླུགས། རིལ་བུ་ཉུངས་ཀར་སྦོམ་པོའི་ཚད་དུ་དྲིལ་ནས་བདུད་རྩི་ཁྲོལ་སྒྲུབ་སོགས་

ཀྱི་སྐབས་སུ་དཔལ་རྟག་པའི་རྡོ་རྗེ་རྣམ་རང་སྣང་མཛད་ཀྱི་ངོ་བོར་བྱིན་གྱིས་བརླབས་པ་སྟེ། ཕན་ཡོན་མྱོང་གྲོལ་གྱི་སྐབས་སུ་བཤད་པ་སྤྱི་དང་། བྱེ་བྲག་ཏུ་འདི་ཉིད་ཁོ་ནའམ། བདུད་རྩི་མར་ཁུ་སོགས་དང་
སྦྱར་ཏེ་བསྟེན་པའི་ཕན་ཡོན་ཡོན་ཏན་བདུད་རྩིའི་རྒྱུད་ལས། ཚེ་དང་བསོད་ནམས་འཕེལ་བ་དང་། འབྱུང་བ་སྙོམས་ནས་ལུས་བདེ་སྟེར། བགེགས་ཀྱིས་མི་ཚུགས་རིམས་མི་འོང་། འགྲོ་བ་རྣམས་ཀྱི་མགོན་
ཏུ་འགྱུར། ཀུན་ལ་ཕན་ཐོགས་ནོར་བུ་དང་། གནོད་པས་མི་ཚུགས་ནམ་མཁའ་འདྲ། ཞེས་གནས་སྐབས་དང་། དྲི་ཆེན་རྡོ་རྗེ་རྣམ་སྣང་མཛད། །ཉོན་མོངས་གཏི་མུག་སྦྱོང་བ་སྟེ། །ཆོས་ཀྱི་དབྱིངས་ཀྱི་ཡེ་
ཤེས་ཐོབ། །ཞེས་མཐར་ཐུག་གི་ཡོན་ཏན་དང་། གཞན་ཡང་ཀླུ་གདོན་འཇོམས་ཤིང་། མཛེ་ནད་དང་དུག་ནད་ཐུབ་པ། ཚེ་དང་ལུས་ཀྱི་བཅུད་ལེན་དུ་འགྱུར་པ་སོགས་མཐའ་ཡས་པར་གསུངས་སོ། ༈ །
སློབ་དཔོན་པྲ་བྷ་ཧ་སྟིའི་གསང་ཆབ་གསེར་དུ་གྱུར་པའི་མི་བསྐྱོད་རིལ་བུ་བདུད་རྩིའི་སྙིང་པོ་ནི། ས་ཞག་གསེར་མདངས་ཅན་ལ་གཞི་བྱས། གུར་གུམ། གླ་རྩི་དྲི་ཐོན། ཅོང་ཞི། བྲག་ཞུན། ལི་ག་དུར།
ལི་ཤི། སྤོས་དཀར་རྣམས་ཞིབ་བཏགས་ཆུས་སྦྲུས་པའི་ཟན་ལ། ཕབས་གཏའ་ཁ་ཆེའི་ཆུར་སྦྱངས་པ་བླུགས་ནས་རིལ་བུ་ཉུངས་ཀར་སྦོམ་པོའི་ཚད་དུ་དྲིལ། །བདུད་རྩི་ཁྲོལ་སྒྲུབ་སོགས་ཀྱི་སྐབས་དཔལ་མི་

༄༅། །བསྐྱོད་རྡོ་རྗེ་སེམས་དཔའི་ངོ་བོར་བྱིན་གྱིས་བརླབས་པ་སྟེ། ཕན་ཡོན་སྐུ་གདུང་མྱོང་གྲོལ་གྱི་སྐབས་སུ་བཤད་པ་སྤྱི་དང་། བྱེ་བྲག་ཏུ། རང་བྱུང་དྭང་མ་བདུད་རྩིའི་རྒྱུན། །མི་བསྐྱོད་དྲི་ཆུ་ཞེས་གྲགས་
ཏེ། །རིམས་དང་གག་ལྷོག་འབྲུམ་ནད་སྲུང་། །རྙིང་པ་འབྱོངས་ཤིང་གསར་པ་ཞི། །ལྕེ་བདེ་གྲེ་འགྱུར་སྐད་སྙན་འབྱུང་། །ཞེས་སོགས་དང་། །དྲི་ཆུ་རྡོ་རྗེ་མི་བསྐྱོད་པ། །ཉོན་མོངས་ཞེ་སྡང་སྦྱོང་བ་སྟེ། །
མེ་ལོང་ཡེ་ཤེས་སྐུ་འགྲུབ་བོ། །ཞེས་སོགས་རྒྱ་ཆེར་གསུངས་སོ། ༈ །གསུང་གི་ཐུགས་ཀྱི་གནས་མཆོག་ན་བུན་རྫོང་ནས་སྤྱན་དྲངས་པའི་ཆོས་རྒྱལ་ཁྲི་སོང་ལྡེའུ་བཙན་གྱི་གདུང་རུས་རིལ་བུ་དམ་རྫས་ཟླ་ཞུན་
ཆེན་མོ་ནི། །འཇམ་དཔལ་རྩ་བའི་རྒྱུད་ལས་ས་འོད་བཟང་པོ་ཞེས་ལུང་བསྟན་ཅིང་། རིག་འཛིན་རྩ་བའི་རྒྱུད་ལས། བཱ་གི་ཤྭ་རིའི་ཐུགས་རྒྱུད་ཀྱི། །རིག་པ་འཛིན་གྱིས་དེ་བཞིན་ཏེ། །བསྟན་པའི་སྙིང་པོ་
རབ་ཏུ་འདྲེན། །སོགས་ནས། བྲཧྨ་ཚངས་པ་ལྷའི་མེ་ཏོག་དེ་བ་པུཥྤེ་ཡིས། །ཀུན་གྱི་ལུང་རྩལ་སྣང་བྱེད་ཅིང་། །མཐར་ཕྱིན་བྱང་ཆུབ་སོན་པར་བྱེད། །ཅེས་རྗེ་བཙུན་འཇམ་པའི་དབྱངས་ཀྱི་རྣམ་འཕྲུལ་བསྔགས་
ཤིང་། བྱང་ཆུབ་ཆེན་པོར་ལུང་བསྟན་པས་ན་འབྲེལ་ཚད་དོན་དང་ལྡན་པའི་ཕྱིར། གཏེར་བྱོན་ལས་སྤེལ་པའི་རིལ་བུ་དང་། ས་སྐྱོང་སེ་ནཱ་ཤུ་བྷའི་རྟེན་ཁྲོད་དུ་བཞུགས་པའི་ཆོས་རྒྱལ་ཁྲི་སྲོང་གི་དབུ་ཐོད་ལ་

རིགས་གསུམ་མགོན་པོའི་སྣང་བརྙན་རང་བྱོན་ཤིན་ཏུ་གསལ་བའི་ཆ་ཤས་བརྡར་བའི་ཕྱེ་མ་ཅོང་ཞི་དང་ལྷན་ཏུ་བཏགས་པ་བཅས་ཁ་ཆེའི་ཆུར་སྦྱངས། གངས་ཏིག་དང་། ཅུ་གང་ཞིབ་བཏགས་ཁ་ཆེའི་ཆུས་སྦྲུས་
ཏེ་མདོག་ངང་སེར་དུ་གྱུར་པའི་ཟན་དང་སྦྱར་ནས་རིལ་བུ་ཉུངས་ཀར་སྦོམ་པོའི་ཚད་དུ་དྲིལ། བདུད་རྩི་བསྒྲུབ་པ་སོགས་ཀྱི་སྐབས་དཔལ་དོན་ཡོད་གྲུབ་པ་རྡོ་རྗེ་རྟའི་རྒྱལ་པོའི་ངོ་བོར་བྱིན་གྱིས་བརླབས་པ་སྟེ།
ཕན་ཡོན་ནི་མྱོང་གྲོལ་གྱི་སྐབས་སུ་བཤད་པའི་ཕན་ཡོན་སྤྱི་དང་། རྒྱུད་ལས། དོན་ཡོད་གྲུབ་པ་རྒྱལ་པོ་ཆེས། །དཔལ་ལྡན་དོན་ཀུན་གྲུབ་པར་བྱེད། །དེ་ཕྱིར་རྣལ་འབྱོར་པས་བསྟེན་བྱ། །ཞེས་སོགས་རྒྱ་
ཆེར་གསུངས་པ་ལྟར་རོ། ༈ །འབུར་མོ་གནས་ནས་སྤྱན་དྲངས་པ